CELEX: 32012D0191
Language: sl
Date: 2012-04-10 00:00:00
Title: 2012/191/EU: Izvedbeni sklep Komisije z dne 10. aprila 2012 o dovoljenju državam članicam za podaljšanje začasnih registracij, odobrenih za nove aktivne snovi amisulbrom, klorantraniliprol, meptildinokap, pinoksaden, srebrov tiosulfat in tembotrion (notificirano pod dokumentarno številko C(2012) 2259)  Besedilo velja za EGP

12.4.2012   
            
            
               SL
            
            
               Uradni list Evropske unije
            
            
               L 102/15
            
         IZVEDBENI SKLEP KOMISIJE
   z dne 10. aprila 2012
   o dovoljenju državam članicam za podaljšanje začasnih registracij, odobrenih za nove aktivne snovi amisulbrom, klorantraniliprol, meptildinokap, pinoksaden, srebrov tiosulfat in tembotrion
   (notificirano pod dokumentarno številko C(2012) 2259)
   (Besedilo velja za EGP)
   (2012/191/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (1) in zlasti četrtega pododstavka člena 8(1) Direktive,
   ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (2) ter zlasti člena 80(1)(a) Uredbe,
   ob upoštevanju naslednjega:
   
               (1)
            
            
               V skladu s členom 80(1)(a) Uredbe (ES) št. 1107/2009 se za aktivne snovi, za katere je bila sprejeta odločitev v skladu s členom 6(3) Direktive 91/414/EGS pred 14. junijem 2011, še naprej uporablja Direktiva 91/414/EGS.
            
         
               (2)
            
            
               V skladu s členom 6(2) Direktive 91/414/EGS je Združeno kraljestvo marca 2006 prejelo zahtevek od družbe Nissan Chemical Europe SARL za vključitev aktivne snovi amisulbrom v Prilogo I k Direktivi 91/414/EGS. Odločba Komisije 2007/669/ES (3) je potrdila, da je dokumentacija popolna ter da načeloma vsebuje zahtevane podatke in informacije iz prilog II in III k navedeni direktivi.
            
         
               (3)
            
            
               V skladu s členom 6(2) Direktive 91/414/EGS je Irska februarja 2007 prejela zahtevek od družbe DuPont International Operations SARL za vključitev aktivne snovi klorantraniliprol v Prilogo I k Direktivi 91/414/EGS. Z Odločbo Komisije 2007/560/ES (4) je bilo potrjeno, da je dokumentacija popolna ter da načeloma vsebuje zahtevane podatke in informacije iz prilog II in III k navedeni direktivi.
            
         
               (4)
            
            
               V skladu s členom 6(2) Direktive 91/414/EGS je Združeno kraljestvo avgusta 2005 prejelo zahtevek od družbe Dow Agrosciences za vključitev aktivne snovi meptildinokap v Prilogo I k Direktivi 91/414/EGS. Z Odločbo Komisije 2006/589/ES (5) je bilo potrjeno, da je dokumentacija popolna ter da načeloma vsebuje zahtevane podatke in informacije iz prilog II in III k navedeni direktivi.
            
         
               (5)
            
            
               V skladu s členom 6(2) Direktive 91/414/EGS je Združeno kraljestvo marca 2004 prejelo zahtevek od družbe Syngenta Ltd za vključitev aktivne snovi pinoksaden v Prilogo I k Direktivi 91/414/EGS. Z Odločbo Komisije 2005/459/ES (6) je bilo potrjeno, da je dokumentacija popolna ter da načeloma vsebuje zahtevane podatke in informacije iz prilog II in III k navedeni direktivi.
            
         
               (6)
            
            
               V skladu s členom 6(2) Direktive 91/414/EGS je Nizozemska januarja 2003 od družbe Enhold B.V. prejela zahtevek za vključitev aktivne snovi srebrov tiosulfat v Prilogo I k Direktivi 91/414/EGS. Z Odločbo Komisije 2003/850/ES (7) je bilo potrjeno, da je dokumentacija popolna ter da načeloma vsebuje zahtevane podatke in informacije iz prilog II in III k navedeni direktivi.
            
         
               (7)
            
            
               V skladu s členom 6(2) Direktive 91/414/EGS je Avstrija novembra 2005 prejela zahtevek od družbe Bayer CropScience AG za vključitev aktivne snovi tembotrion v Prilogo I k Direktivi 91/414/EGS. Z Odločbo Komisije 2006/586/ES (8) je bilo potrjeno, da je dokumentacija popolna ter da načeloma vsebuje zahtevane podatke in informacije iz prilog II in III k navedeni direktivi.
            
         
               (8)
            
            
               Popolnost dokumentacij je bilo treba potrditi, da se omogoči njihova podrobna preučitev in se državam članicam omogoči izdaja začasnih registracij za največ tri leta za fitofarmacevtska sredstva, ki vsebujejo zadevne aktivne snovi, ob izpolnjevanju pogojev iz člena 8(1) Direktive 91/414/EGS ter zlasti pogojev za podrobno oceno aktivnih snovi in fitofarmacevtskih sredstev v zvezi z zahtevami iz navedene direktive.
            
         
               (9)
            
            
               Za te aktivne snovi je bil ocenjen vpliv na zdravje ljudi in okolje v skladu z določbami člena 6(2) in (4) Direktive 91/414/EGS za uporabe, ki so jih predlagali vlagatelji. Zadevna država članica poročevalka je Komisiji 15. julija 2008 predložila osnutek poročila o oceni za amisulbrom, 11. februarja 2009 za klorantraniliprol, 25. oktobra 2006 za meptildinokap, 30. novembra 2005 za pinoksaden, 9. novembra 2005 za srebrov tiosulfat in 2. februarja 2007 za tembotrion.
            
         
               (10)
            
            
               Po predložitvi osnutkov poročil o oceni držav članic poročevalk je bilo ugotovljeno, da je treba od vlagateljev zahtevati nadaljnje informacije, ki jih morajo države članice poročevalke pregledati in nato predložiti svojo oceno. Zato pregled dokumentacij še vedno poteka, ocene pa ne bo mogoče zaključiti v roku iz Direktive 91/414/EGS, ki se razlaga skupaj s sklepoma Komisije 2010/353/EU (9) (amisulbrom, klorantraniliprol, meptildinokap in pinoksaden) ter 2010/149/EU (10) (srebrov tiosulfat in tembotrion).
            
         
               (11)
            
            
               Ker pri ocenjevanju še ni bil ugotovljen nikakršen razlog za neposredno zaskrbljenost, bi bilo treba državam članicam v skladu z določbami člena 8 Direktive 91/414/EGS omogočiti 24-mesečno podaljšanje začasnih registracij za fitofarmacevtska sredstva, ki vsebujejo zadevne aktivne snovi, da se lahko še naprej preučujejo dokumentacije. Pričakuje se, da bosta ocena in postopek odločanja glede odločitve o morebitni odobritvi v skladu s členom 13(2) Uredbe (ES) št. 1107/2009 za amisulbrom, klorantraniliprol, meptildinokap, pinoksaden, srebrov tiosulfat in tembotrion zaključena v 24 mesecih.
            
         
               (12)
            
            
               Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –
            
         SPREJEL NASLEDNJI SKLEP:
   Člen 1
   Države članice lahko podaljšajo začasne registracije fitofarmacevtskih sredstev, ki vsebujejo aktivne snovi amisulbrom, klorantraniliprol, meptildinokap, pinoksaden, srebrov tiosulfat ali tembotrion najpozneje do 31. maja 2014.
   Člen 2
   Ta sklep preneha veljati 31. maja 2014.
   Člen 3
   Ta sklep je naslovljen na države članice.
   
      V Bruslju, 10. aprila 2012
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 230, 19.8.1991, str. 1.
   
      (2)  UL L 309, 24.11.2009, str. 1.
   
      (3)  UL L 274, 18.10.2007, str. 15.
   
      (4)  UL L 213, 15.8.2007, str. 29.
   
      (5)  UL L 240, 2.9.2006, str. 9.
   
      (6)  UL L 160, 23.6.2005, str. 32.
   
      (7)  UL L 322, 9.12.2003, str. 28.
   
      (8)  UL L 236, 31.8.2006, str. 31.
   
      (9)  UL L 160, 26.6.2010, str. 26.
   
      (10)  UL L 60, 10.3.2010, str. 24.